ระเบียบสภาผู้แทนราษฎร ว่าด้วยการจัดกระทู้ถามสดเข้าระเบียบวาระการประชุม พ.ศ. 2540
ระเบียบสภาผู้แทนราษฎร
ระเบียบสภาผู้แทนราษฎร
ว่าด้วยการจัดกระทู้ถามสดเข้าระเบียบวาระการประชุม
พ.ศ.
๒๕๔๐
-------------
 
 อาศัยอำนาจตามข้อ
๑๑๕ ของข้อบังคับการประชุมสภาผู้แทนราษฎร พ.ศ. ๒๕๔๐ 
ประธานสภาผู้แทนราษฎรจึงออกระเบียบสภาผู้แทนราษฎร
ว่าด้วยการจัดกระทู้ถามสดเข้าระเบียบ
วาระการประชุมเพื่อเป็นแนวปฏิบัติตามมาตรา ๑๘๔
ของรัฐธรรมนูญแห่งราชอาณาจักรไทย 
พุทธศักราช ๒๕๔๐ ไว้ ดังต่อไปนี้
 ข้อ
๑ ระเบียบนี้เรียกว่า
"ระเบียบสภาผู้แทนราษฎร ว่าด้วยการจัดกระทู้ถามสด
เข้าระเบียบวาระการประชุม พ.ศ. ๒๕๔๐"
 ข้อ
๒ ให้ยกเลิกระเบียบสภาผู้แทนราษฎร
ว่าด้วยการจัดกระทู้ถามสดเข้า
ระเบียบวาระการประชุม พ.ศ. ๒๕๔๐ ลงวันที่ ๑๔ สิงหาคม ๒๕๔๐
และลงวันที่ ๑๒ ธันวาคม 
๒๔๔๐ และให้ใช้ระเบียบนี้แทน
 ข้อ
๓
ระเบียบนี้ให้ใช้บังคับตั้งแต่วันประกาศเป็นต้นไป
 ข้อ
๔ การประชุมครั้งหนึ่ง ๆ
ให้บรรจุกระทู้ถามสดไม่เกินห้ากระทู้ถาม การถาม
การตอบกระทู้ถามสดให้กำหนดเวลาไม่เกินหกสิบนาที
ในการประชุมแต่ละครั้ง
 ข้อ
๕
การแจ้งขอตั้งกระทู้ถามสดให้แจ้งในวันที่จะประชุมเพื่อพิจารณาระเบียบ
วาระกระทู้ถาม โดยทำเป็นหนังสือยื่นต่อประธานสภาภายในเวลา
๑๐.๐๐ นาฬิกาของวันดังกล่าว 
ในหนังสือให้ระบุว่าประสงค์จะถามนายกรัฐมนตรีหรือรัฐมนตรีผู้รับผิดชอบในการบริหารราชการ
แผ่นดินท่านใดและในเรื่องใด โดยไม่ต้องระบุคำถาม
 ข้อ
๖ เรื่องใดจะได้บรรจุระเบียบวาระเป็นกระทู้ถามสดหรือไม่
ประธานสภาจะ
เป็นผู้วินิจฉัยโดยคำนึงถึงปัญหาสำคัญที่อยู่ในความสนใจของประชาชน
หรือเป็นเรื่องที่กระทบถึง
ประโยชน์ของประเทศชาติหรือประชาชน หรือเป็นเรื่องเร่งด่วน
 เรื่องใดที่ประธานสภาวินิจฉัยว่าไม่เข้าลักษณะกระทู้ถามสดตามวรรคหนึ่งหรือไม่
อนุญาตให้บรรจุเข้าระเบียบวาระให้เป็นอันระงับ
หากสมาชิกยังประสงค์ที่จะตั้งเป็นกระทู้ถามสด
อยู่ ก็ให้เสนอใหม่เพื่อพิจารณาในสัปดาห์ถัดไป
 ข้อ
๗
ในสัปดาห์ใดหากมีกระทู้ถามสดที่ประธานสภาวินิจฉัยแล้วเกินจำนวน ๕ 
กระทู้ถาม ให้คณะกรรมการที่ประธานสภาจะแต่งตั้งขึ้นจับสลากให้เหลือเพียง
๕ กระทู้ถาม เพื่อ
บรรจุเข้าระเบียบวาระต่อไป ในจำนวน ๕ กระทู้ถามนี้
หากปรากฏว่ามีกระทู้ถามที่เป็นเรื่องทำนอง
เดียวกันให้กระทู้ถามที่มีลักษณะดังกล่าว
แต่ถูกจับสลากขึ้นมาในลำดับหลังตกไป และให้คณะ
กรรมการจับสลากกระทู้ถามที่เหลือเพิ่มให้เต็มจำนวน
 ทั้งนี้
โดยให้คำนึงถึงผู้ตั้งกระทู้ถามเพื่อมิให้ผู้ตั้งกระทู้ถามคนเดียวกันถามเกิน
กว่าหนึ่งกระทู้ถามด้วย เว้นแต่ไม่มีกระทู้ถามของสมาชิกอื่น
 ข้อ
๘
กระทู้ถามสดที่ได้บรรจุเข้าระเบียบวาระการประชุมแล้ว หากผู้ตั้งกระทู้
ถามขอเลื่อนการถาม ให้ถือว่ากระทู้ถามนั้นเป็นอันตกไป
 ข้อ
๙
กระทู้ถามสดแต่ละกระทู้ให้ถามด้วยวาจาได้เรื่องละไม่เกิน ๓ ครั้ง ทั้งนี้ 
ให้ถามตอบให้แล้วเสร็จภายในกำหนดเวลา ๑๒ นาที
เว้นแต่ในสัปดาห์ใดมีกระทู้ถามสดน้อยกว่า 
๕ กระทู้ ก็ให้ขยายเวลาออกไปอีกตามสัดส่วนภายในเวลา ๖๐ นาที
 ข้อ
๑๐
การถามครั้งแรกให้ถามให้เสร็จภายในกำหนดเวลา ๓ นาที การตอบ
ครั้งแรกให้รัฐมนตรีตอบภายในกำหนดเวลา ๕ นาที เวลา ๔
นาทีที่เหลือสำหรับการซักถามและ
ตอบข้อซักถามเพิ่มเติม
 ข้อ
๑๑ การถาม การตอบ
หรือการกล่าวอ้างข้อเท็จจริงประกอบกระทู้ถามสด
ต้องอยู่ในประเด็นของเรื่องที่ถามทั้งต้องกระชับ ชัดเจน
ไม่ฟุ่มเฟือย วนเวียน ซ้ำซาก หรือมี
ลักษณะเป็นการอภิปราย
 ข้อ
๑๒
ให้นายกรัฐมนตรีหรือรัฐมนตรีที่ได้รับมอบหมายให้รับผิดชอบในการ
บริหารราชการแผ่นดินเรื่องนั้นเป็นผู้ตอบกระทู้ถาม
เว้นแต่นายกรัฐมนตรีหรือรัฐมนตรีนั้นไม่อยู่
หรือติดราชการสำคัญ
จะมอบหมายให้รัฐมนตรีอื่นเป็นผู้ตอบกระทู้ถามนั้นได้ โดยแจ้งเป็นลาย
ลักษณ์อักษรต่อประธานสภาผู้แทนราษฎรก่อนถึงวาระพิจารณากระทู้ถามเรื่องนั้น
 ข้อ
๑๓
ให้ประธานสภาผู้แทนราษฎรรักษาการตามระเบียบนี้

 ประกาศ
ณ วันที่ ๒๕ ธันวาคม พ.ศ. ๒๕๔๐
 วันมูหะมัดนอร์ มะทา
 
ประธานสภาผู้แทนราษฎร

[รก.๒๕๔๑/๖ง/๗๖/๒๐ มกราคม ๒๕๔๑]